Bizitzaren sentimendu tragikoaz

Bizitzaren sentimendu tragikoaz () Miguel Unamunok Salamancan 1912an idatzi zuen gaztelaniazko saiakera da. Egilearen saiakera filosofiko nabarmenetakoa da hau. 1913an plazaratu zuen. 

 Edukia 
Søren Kierkegaard eta San Ignazio Loiolakoaren eraginpean, besteak beste, Salamancako Unibertsitateko errektore ohia izan zenak gogoeta sakona egiten du gaur egungo gizakiaren problematika existentzialari buruz. Unamunorentzat jarduera espiritualak bere indar sortzailea ateratzen dueneko iturburua "sentimendu tragikoa" da. Giza bizitzaren egitura erremediogabeki duala da eta egitura bitar horrek taxukera ezberdinak hartzen ditu, pentsamendua eta fedearena nagusiena delarik. Batak eraikitzen duena besteak suntsitu egiten du. Horretaz jabeturik dagoen bizitza ezinbestean da tragikoa. Horregatik deitzen dio Unamunok gaixotasun kontzientziari.

Vatikanoak, egilea hil eta hogei urtera, liburua irakurtzea debekatu zien katolikoei. 
Pio XII .aren aita santuaren amaieran gertatu zen, 1957ko urtarrilaren 23ko Ofizio Santuaren dekretuaren bidez, obra Index librorum prohibitorum zelakoan sartu zela, Kristautasunaren agonia saiakerarekin batera.

 Euskarazko bertsioa 
Bizitzaren sentimendu tragikoaz izenburuaz Xabier Kintanak plazaratu zuen 1994ko otsailaren 18an, Klasikoak, Pentsamendu unibertsala bilduman.

 Erreferentziak 

 Kanpo estekak 
 Xabier Kintanak prestatutako euskarazko edizioa.
 :Liburutegi Digital Hispaniarrean jatorrizko fasimila.

Kategoria:1912ko liburuak
Kategoria:Miguel Unamunoren saiakerak
Kategoria:Espainiako saiakerak
Kategoria:Filosofia lanak
Kategoria:Index Librorum Prohibitorum